Държавен вестник, бр. 48, 2010 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  48
„4. Доставчикът следва разработена про­
цедура за регистриране на смъртните случаи 
в управляваната от него услуга и за реда за 
уведомяване на компетентните органи, роди­
телите/настойниците или попечителите и съ­
ответната дирекция „Социално подпомагане“, 
която включва: 
а) разработени и утвърдени вътрешни пра­
вила за уведомяване; 
б) регистър на смъртните случаи, съдър­
жащ информация за дата и час на настъпване 
на смъртта, място на настъпване на смъртта, 
водеща диагноза/причини за настъпване на 
смъртта и лице, установило смъртта.
5. При прекратяване ползването на услугата 
поради смърт на детето доставчикът прилага 
към досието на детето:
а) копие от съдебномедицинска експертиза;
б) патологоанатомична аутопсия;
в) копие от смъртен акт;
г) копие от писмената молба на родителите 
за освобождаване от аутопсия;
д) писмен доклад от дежурните служители, 
когато смъртта е настъпила в социалната услуга.“
За министър-председател: 
Цветан Цветанов
Главен секретар на Министерския съвет:
Росен Желязков
5316
ПОСТАНОВЛЕНИЕ № 123
ОТ 17 ЮНИ 2010 Г.
за предоставяне на допълнителни средства по 
бюджета на Министерството на вътрешните 
работи за прилагане на Решение № 2005/928/
EO на Европейската комисия относно хар­
монизирането на радиочестотната лента 
169.400-169.8125 MHz в Общността
МИНИСТЕРСКИЯТ СЪВЕТ
П О С ТА Н О В И :
Чл. 1. (1) Министърът на финансите да 
предостави допълнителни средства в размер 
2 000 000 лв. по бюджета на Министерството 
на вътрешните работи за 2010 г. за осигуряване 
на необходимия ресурс за прилагане на Реше­
ние № 2005/928/EO на Европейската комисия 
относно хармонизирането на радиочестотната 
лента 169.400-169.8125 MHz в Общността. 
(2) Средствата по ал. 1 да се осигурят по 
реда на чл. 34, ал. 1 от Закона за устройството 
на държавния бюджет чрез преструктуриране 
на разходите по централния бюджет за 2010 г.
(3) Необходимите средства за 2011 г. в размер 
4 000 000 лв. и за 2012 г. в размер 4 000 000 лв. 
за изпълнение на дейностите, произтичащи 
от акта по чл. 1, ал. 1, да бъдат осигурени по 
бюджета на Министерството на вътрешните 
работи за съответната година.
Чл. 2. Министърът на финансите по пред­
ложение на министъра на вътрешните работи 
да извършва текущо компенсирани промени 
между централния бюджет и бюджета на Ми­
нистерството на вътрешните работи за 2010 г. 
на базата на действително извършените разходи 
до размера по чл. 1, ал. 1.
Заключителни разпоредби
§ 1. Постановлението се приема на осно­
вание чл. 28, ал. 1 от Закона за устройството 
на държавния бюджет.
§ 2. Изпълнението на постановлението се 
възлага на министъра на финансите и на ми­
нистъра на вътрешните работи.
§ 3. Постановлението влиза в сила от датата 
на обнародването му в „Държавен вестник“.
За министър-председател: 
Цветан Цветанов
Главен секретар на Министерския съвет:
Росен Желязков
5317
ПОСТАНОВЛЕНИЕ № 124
ОТ 18 ЮНИ 2010 Г.
за изменение и допълнение на Наредбата 
за съществените изисквания и оценяване 
съответствието на машините, приета с По­
становление № 140 на Министерския съвет 
от 2008 г. (обн., ДВ, бр. 61 от 2008 г.; попр., 
бр. 71 от 2008 г.)
МИНИСТЕРСКИЯТ СЪВЕТ
П О С ТА Н О В И :
§ 1. В чл. 13 се създава изречение второ:
„Съществените изисквания, свързани с опаз­
ването на околната среда, се прилагат само за 
машините, посочени в глава втора, раздел V.“
§ 2. В част втора наименованието на глава 
втора се изменя така:
„Допълнителни съществени изисквания към 
определени категории машини“.
§ 3. В част втора, глава втора наименова­
нието на раздел III се изменя така:
„Преносими машини за закрепване и други 
машини с ударно действие“.
§ 4. В част втора, глава втора наименова­
нието на раздел IV се изменя така:
„Машини за обработване на дърво и на ма­
териали с подобни физически характеристики“.
§ 5. В част втора, глава втора се създава 
раздел V с чл. 126а – 126и:
„Раздел V
Машини за прилагане на пестициди
Чл. 126а. (1) Производителят на машини за 
прилагане на пестициди или неговият упълно­
мощен представител осигурява извършването 
на оценяване на риска от неволно излагане на 
околната среда на действието на пестициди в 
съответствие с изискванията за оценяване и 
намаляване на риска по чл. 11, ал. 1 – 3.
(2) Като се вземат предвид резултатите от 
оценяването на риска по ал. 1, машините за 
прилагане на пестициди се проектират и из­
работват така, че да могат да се експлоатират, 
регулират и поддържат без неволно излагане 
на околната среда на действието на пестициди. 
Загуби от изтичане не се допускат.
Чл. 126б. Машината се проектира и изработва 
така, че да се осигури възможност за лесен и 
точен контрол, наблюдение и незабавно спиране 
на прилагането на пестициди от работните места.